تورک سلاح‌لی گوجلری‌نین، 24 آگوست 2016دا کوالیسیون گوج‌لری ایله باشلاتدیغی فیرات قالخانی عملیاتی‌نین باشاری ایله تاماملاندیغی بیلدیریلدی.
باش قرارگاه‌دان وئریلن آچیقلامادا، بیرلشمیش میلت‌لر هؤرگوتو‌ سؤزلشمه‌سی‌نین 51.جی ماده‌سین‌دن ایره‌لی گلن مشروع مدافعه حاقی ایله، تورکیه‌نین گوونلیگینی تهدید ائدن ترور هؤرگوتو داعش باشدا اولماق اوزره بؤلگه‌ده مؤوجود تروریست‌لری ائتکیسیز حالا گتیرمک و حدود گوونلیگینی تامین ائتمک مقصدیله 24 آگوست 2016دا فیرات قالخانی عملیاتینین باشلادیلدیغی آنیمساتدی.
کوالیسیون گوج‌لری ایله باشلادیلان عملیاتین بو مرحله‌سی‌نین باشاری ایله تاماملاندیغی بیلدیریلن آچیقلامادا، بو ایفاده‌لره یئر وئریلدی:
"ائدیلن پلانلامایا اویغون اولا‌راق، میلی گوونلیگیمیزین قورونماسی داخیلینده، ایستنمه‌ین هر جور اولوشومون انگللنمه‌سی، یئرین‌دن ائدیلمیش سوریه‌لی قارداش‌لاریمیزین اؤلکه‌لرینه دؤنوش‌لرینه ایمکان وئریلمه‌سی و بؤلگه‌ده گوونلیک و ثابیتلیگین تامین ائدیلمه‌سی مقصدیله فغالیتلریمیز داوام ائتدیریلمکده‌دیر."
